title: NSA
text: |-
  | align="center" width="125px" | 
  | align="center" width="110px" | 
  |-
  
  Ajañs SUA kefridiet da selaou an dud hag ar frammoù eo an NSA (saozneg : National Security Agency ; brezhoneg : Ajañs evit ar Surentez Vroadel). Kuzh eo he budjed met hervez kont e vefe 10 gwezh hini ar CIA. Brasañ aozadur titouriñ an SUA eo, e keñver ar budjed hag ar c'hoskor. Kalz eus he frogrammoù evezhiañ a voe diskuliet e 2013 gant Edward Snowden, ur goprad kozh eus an ajañs. Dizoloet e voe edo an ajañs o tasklevout hag o stokañ kemennadoù dre gomz pe dre skrid ouzhpenn ur miliard a dud dre ar bed.
  
  Istor an NSA 
  E-pad an Eil Brezel-bed e teuas war wel evit lu ar Stadoù-unanet e oa ar c'helaouiñ tredanel-magnetek (Communications Intelligence pe COMINT) un oberiantiz a dalvoudegezh. Kement-mañ a oa deuet war-wel evit dont a-benn da ziluziañ kodoù-kuzh an eskemmoù lu Alamagn an Trede Reich ha Lu Impalaeriezh Japan. Ur brezel ar c'hodoù-kuzh a oa bet ha gounezet gant ar Stadoù-unanet harpet gant ar Rouantelezh-unanet. 
  
  Krouet e voe an NSA en ur mod ofisiel gant ar prezidant Harry S. Truman e 1952. Kavet e voe abeg enni pa spias pennoù bras al luskad enep Brezel Vietnam er bloavezhioù 1960 ha 1970. 
  
  Stadoù-Unanet Amerika
  National Security Agency